OpenLLM-France/wikimedia huggingface dataset:
# Mikhaïl Ulibin

Mikhaïl Vitàlievitx Ulibin (rus: Михаи́л Вита́льевич Улы́бин, 31 de maig de 1971) és un jugador d'escacs rus que té el títol de Gran Mestre des del 1991.
A la llista d'Elo de la FIDE del gener de 2022, hi tenia un Elo de 2437 punts, cosa que en feia el jugador número 165 (en actiu) de Rússia. El seu màxim Elo va ser de 2589 punts, a la llista del juliol de 2002 (posició 117 al rànquing mundial).

## Resultats destacats en competició

Va jugar al campionat d'escacs juvenil de la Unió Soviètica de 1984, 1985 (3r lloc), 1986, 1987 i 1988 (empatat amb Gata Kamsky pel a 1r–2n lloc).
El 1991 obtingué la medalla de plata al Campionat del món d'escacs juvenil amb 10 punts de 13 (el campió fou Vladímir Akopian). El 1994 fou segon al Campionat de Rússia amb 7½ punts d'11, darrere de Piotr Svídler.
Fou campió a l'Obert de Biel el 2007 i a l'Obert de Zagreb el 2010. L'agost de 2002 fou campió del Festival d'escacs d'Abu Dhabi amb 6½ punts de 9, amb els mateixos punts que Ievgueni Gléizerov i Shukhrat Safin.
L'octubre de 2015 fou 2n-4t el 4t Memorial Oliver González jugat a Leganés (Espanya) destacat amb 7 punts de 9 (el campió fou Karèn H. Grigorian).

### Participació en competicions per equips

Ulibin ha participat, representant Rússia, a l'Olimpíada d'escacs de 1994, amb un resultat de (+3 =6 –0), per un 66,7% de la puntuació i amb una performance de 2621.

## Referències

* ↑ «Nota biogràfica de Mikhaïl Ulibin» (en anglès). Chessgames.com. [Consulta: 24 octubre 2015].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 26 gener 2022].
* ↑ Posició al rànquing mundial i evolució Elo de Mikhaïl Ulibin «benoni.de» (en alemany). Arxivat de l'original el 2015-11-17. [Consulta: 24 octubre 2015].
* ↑ «33rd USSR Junior Chess Championship, Kirovabad, gener 1984». RusBase. [Consulta: 24 octubre 2015].
* ↑ «34th USSR Junior Chess Championship, Yurmala, gener 1985». RusBase. [Consulta: 24 octubre 2015].
* ↑ «35th USSR Junior Chess Championship, Daugavpils, gener 1986». RusBase. [Consulta: 24 octubre 2015].
* ↑ «36th USSR Junior Chess Championship, Kapsukas, gener 1987». RusBase. [Consulta: 24 octubre 2015].
* ↑ «37th USSR Junior Chess Championship, Ivano-Frankovsk, gener 1988». [Consulta: 24 octubre 2015].
* ↑ «Campionat del món Sub-20 de 1991». 365chess.com. [Consulta: 24 octubre 2015].
* ↑ «Campionat de Rússia de 1994». 365chess.com. [Consulta: 24 octubre 2015].
* ↑ «Biel: Master Open Tournaments». BielChessFestival.ch. [Consulta: 24 octubre 2015].
* ↑ «International Open Zagreb 2010 - Group A maig 2010 Croatia». fide.com. [Consulta: 24 octubre 2015].
* ↑ «Abu Dhabi Masters op». 365chess.com. [Consulta: 24 octubre 2015].
* ↑ «GM Grigoryan winner of 4th Memorial Gonzalez». fide.com. [Consulta: 24 octubre 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Mary Abbott

Mary Perkins Ives Abbott (Salem, Massachusetts, 17 d'octubre de 1857 – Miami, Florida, 9 de febrer de 1904) va ser una escriptora i jugadora de golf estatunidenca que va competir a cavall del segle xix i el segle xx.
El 1900 va prendre part en els Jocs Olímpics de París en la prova individual femenina de golf, en què fou setena. Era la mare de Margaret Ives Abbott, vencedora de la medalla d'or i aquesta és l'única ocasió en què mare i filla han compartit prova en una mateixa edició dels Jocs Olímpics.

## Referències

* ↑ Lieberman, Stuart. «Margaret Abbott Aced Team USA's First Women's Olympic Gold Medal And Didn't Know It». TeamUSA, 21-03-2016. [Consulta: 21 agost 2016].
* ↑ «Olympic Families». [Consulta: 21 agost 2016].
* ↑ «Mary Abbott Olympic Results». sports-reference.com. Arxivat de l'original el 18 d’abril 2020. [Consulta: 2 agost 2017].
* ↑ Lester, John. «Recognizing First U.S. Women's Champion is a Step in the Right Direction», 09-07-1996.
# Gwendoline Porter

Gwendoline Porter (Ilford, 25 d'abril de 1902 - 29 d'agost de 1993) va ser una atleta britànica, especialista en la prova dels 100 metres, va arribar a ser medallista de bronze olímpica l'any 1932 dels 4x100 metres relleus.

## Carrera esportiva

En els jocs olímpics de Los Ángeles 1932 va guanyar la medalla de bronze en els relleus 4x100 metres, amb un temps de 47.6 segons, arribant a la meta després dels Estats Units (or amb 47.0 segons) i el Canadà (plata amb la mateixa marca), sent les seves companyes d'equip: Eileen Hiscock, Nellie Halstead i Violet Webb.

## Referències

* ↑ «Nellie Halstead». [Consulta: 16 desembre 2017].
* ↑ «Gwen Porter Olympic Results». sports-reference.com. Arxivat de l'original el 14 de novembre 2012. [Consulta: 7 febrer 2019].
# Patinatge de velocitat als Jocs Olímpics d'hivern de 2010 - 5.000 metres femenins

Als Jocs Olímpics d'Hivern de 2010 celebrats a la ciutat de Vancouver (Canadà) es disputà una prova de patinatge de velocitat sobre gel sobre una distància de 5.000 metres en categoria femenina que formà part del programa oficial dels Jocs.
La prova es disputà el dia 24 de febrer de 2010 a les instal·lacions del Richmond Olympic Oval de la ciutat de Vancouver. Hi participaren un total de 16 patinadores de velocitat de 9 comitès nacionals diferents.

## Resum de medalles

| Or | Argent | Bronze |
| Martina Sáblíková | Stephanie Beckert | Clara Hughes |

## Resultats

| i: pista interior | e: pista exterior |
| Pos. | Dorsal | P. | Nom | CON | Temps | Dif. |
| 1 | 8 | i | Martina Sáblíková | Txèquia | 6:50.92 | |
| 2 | 7 | i | Stephanie Beckert | Alemanya | 6:51.39 | +0.47 |
| 3 | 5 | e | Clara Hughes | Canadà | 6:55.73 | +4.81 |
| 4 | 8 | e | Daniela Anschütz | Alemanya | 6:58.64 | +7.72 |
| 5 | 6 | e | Maren Haugli | Noruega | 7:02.19 | +11.27 |
| 6 | 7 | e | Kristina Groves | Canadà | 7:04.57 | +13.65 |
| 7 | 5 | i | Masako Hozumi | Japó | 7:04.97 | +14.05 |
| 8 | 3 | i | Jilleanne Rookard | Estats Units | 7:07.48 | +16.56 |
| 9 | 6 | i | Shiho Ishizawa | Japó | 7:12.23 | +21.31 |
| 10 | 2 | i | Jorien Voorhuis | Països Baixos | 7:13.27 | +22.35 |
| 11 | 4 | i | Elma de Vries | Països Baixos | 7:16.68 | +25.76 |
| 12 | 1 | e | Cindy Klassen | Canadà | 7:22.09 | +31.17 |
| 13 | 2 | e | Svetlana Vysokova | Rússia | 7:23.33 | +32.41 |
| 14 | 4 | e | Cathrine Grage | Dinamarca | 7:23.83 | +32.91 |
| 15 | 1 | i | Maria Lamb | Estats Units | 7:25.15 | +34.23 |
| — | 3 | e | Katrin Mattscherodt | Alemanya | DSQ | |
    DSQ: desqualificada

## Enllaços externs

* (anglès) www.vancouver2010.com - 5.000 m. femenins
# Issaku

Issaku és un poble del municipi de Kastre, al comtat de Tartu, Estònia, amb una població de 57 habitants (cens de 2019) en una superfície de 2,85 km$^2$. Se situa al sud del comtat i del riu Emajõgi i a l'oest del llac Peipus i de la frontera amb Rússia.

## Referències

* ↑ «Statistikaamet sulgeb kaardirakenduse | Statistikaamet» (en estonià). [Consulta: 3 novembre 2024].
* ↑ «Tartu (Estonia): Settlements in Municipalities - Population Statistics, Charts and Map». [Consulta: 3 novembre 2024].
# Juan Borges Mateos

Juan Borges Mateos (Caimanera, Província de Guantánamo, 28 de març de 1966), és un jugador d'escacs cubà, que té el títol de Gran Mestre des de 2004.
A la llista d'Elo de la FIDE del setembre de 2020, hi tenia un Elo de 2421 punts, cosa que en feia el jugador número 30 (en actiu) de Cuba. El seu màxim Elo va ser de 2484 punts, a la llista d'octubre de 2004 (posició 805 al rànquing mundial).

## Resultats destacats en competició

Ha guanyat en tres ocasions el Campionat de Cuba en els anys 1987, 1993 i 1995, aquest darrer empatat amb Julio Becerra Rivero. El 1988 fou campió de Panamericà a l'Havana. El 2004 fou tercer a l'Obert Vila de Sitges (el campió fou Víktor Moskalenko). El 2003 fou tercer a l'Obert de Barberà del Vallès (el campió fou Víktor Moskalenko), i el 2005 repetí el tercer lloc (el campió fou Arkadi Rotstein). El 2005 fou tercer a la classificació general del Circuit Català, per darrere de Serhí Fedortxuk i Oleg Kornéiev.

### Participació en olimpíades d'escacs

Borges Mateos ha participat, representant Cuba, en dues Olimpíades d'escacs els anys 1988 i 1998, amb un resultat de (+5 =6 –2), per un 61,5% de la puntuació.

## Notes i referències

* 1 2 «Nota biogràfica de Juan Borges Mateos» (en anglès). Chessgames.com. [Consulta: 28 juliol 2015].
* ↑ «"Rànquing d'escaquistes per federació: Cuba"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Juan Borges Mateos «benoni.de» (en alemany). Arxivat de l'original el 2015-10-05. [Consulta: 28 juliol 2015].
* ↑ «Historial del Campionat de Cuba» (en castellà). ajedrezdeataque.com. [Consulta: 28 juliol 2015].
* ↑ «resultats XXX Obert Vila de Sitges». [Consulta: 28 juliol 2015].
* ↑ «Classificació Obert Barberà 2003». [Consulta: 6 juliol 2015].
* ↑ «Classificació Obert Barberà 2005». [Consulta: 6 juliol 2015].
* ↑ «Resultats complets del II Circuit Català». Lloc web de la Federació Catalana d'Escacs. Arxivat de l'original el 2014-03-20. [Consulta: 20 març 2014].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Phanoperla parva

Phanoperla parva és una espècie d'insecte plecòpter pertanyent a la família dels pèrlids. Es troba a l'Índia.

## Referències

* ↑ Zwick, P., 1982. Syst.Entomol. 7(1):101.
* ↑ Plecoptera Species File (Version 1.1/4.0) (anglès)
* ↑ Zwick, P., 1982: A revision of the Oriental stonefly genus Phanoperla (Plecoptera: Perlidae). Systematic Entomology, 7: 87–126.

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Zwick, P., 1973. Insecta: Plecoptera. Phylogenetisches System und Katalog. Das Tierreich 94. Walter de Gruyter and Co., Berlín. 465 pp.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.
# Pilota de platja

Una pilota de platja és una pilota inflable que s'utilitza per jugar a la platja, a l'aigua o en altres entorns. La invenció de la pilota de platja s'atribueix a Jonathon DeLonge el 1938. Les pilotes de platja estan fabricades de PVC o un altre plàstic lleuger. La seva estructura es compon de diversos trossos d'aquest material que formen una figura esfèrica. La seva lleugeresa exigeix menor esforç per moure-la a la vegada que se l'imprimeix un moviment necessàriament lent. A més a més, per la seva grandària, ha d'agafar-se amb les dues mans, el que la fa ideal per a jocs tranquils i infantils.
Les pilotes de platja tenen diferents mides. Generalment, estan formades per diversos panells de plàstic segellats que s'uneixen a dos panells circulars, un a cada extrem de la pilota. En un d'aquests panells es troba una vàlvula telescòpica per la qual s'introdueix l'aire. Un disseny habitual de pilota de platja consisteix en diversos panells de colors que alternen amb panells blancs formant franges. Les pilotes estan dissenyats per ser inflades bé amb la boca bé amb un inflador, pel que es poden guardar i transportar doblegades i muntar-les només quan s'arriba a la destinació.
Les pilotes de platja són un típic objecte de marxandatge, pel que sovint es troben serigrafiades amb imatges, missatges i logotips comercials.

## Referències

* ↑ Beach Balls: Facts and Trivia Online

## Vegeu també

* Globus (joguina)
# Pistola Lancaster

El Lancaster Pistol era una pistola multi-canó (de 2 o 4 canons) produït a Anglaterra a mitjans del segle xix, amb una varietat de calibres de pistola de percussió central—principalment .38 S&W, .450 Adams, .455 Webley, i .577 inch.

## Descripció

Sigui un modernised versió de les pistoles pepper-box popular en el primerenc-mid segle xix. A diferència d'aquestes pistoles més primerenques, el qual va tenir gorra de percussió ignition el Lancaster era chambered pel llautó més modern cartutxos. Va tenir un índex més ràpid de foc que el revòlver d'Adams d'assumpte estàndard i era sovint cabut amb un Tranter-gallet de tipus per vèncer l'atracció pesada del percussor rotatiu.
De vegades classificat com a Howdah pistol, el popularitat gaudida per la pistola Lancaster amb agents britànics a l'Índia i Àfrica durant el britànic Raj per causa del seu ràpid índex de foc i fiabilitat augmentada sobre els revòlvers contemporanis. Revòlvers diferents, no filtra el gas quan acomiadat de llavors ençà no hi ha cap buit entre la cambra i el canó.
El seu ammunition va tenir més gran potència d'aturada que el contemporani Beaumont –Adams i revòlvers Colt Navy del Colt, fent-lo ideal per la guerra colonial. Quan fent front a cobrant tribesmen com el Zulus o Ansar (el tan-cridat sudanès Dervishes), més modern ammunition va tendir per anar completament l'enemic que mantindria anar. Quin va ser necessitat era una bala d'avantatge pesada que allotjaria en el seu cos i abaixar-los.
Sigui finalment desplaçat pel diversos Webley revòlvers en el segle xix tardà, mentre els revòlvers esdevenien més fiables i més ràpids a reload, per això traient molts dels avantatges del multi-disseny de tonell. Uns quants eren encara dins utilitzar tan tard mentre Primera Guerra Mundial, i eren bé sabut per ser solidly construït i fàcil de mantenir.

## Vegeu també

* Heckler & Koch P11, una pistola subaqüàtica de cinc canons.
* Derringer
* COP .357

## Referències

* ↑ John Henry Walsh, The Modern Sportsman's Gun and Rifle: Including Game and Wildfowl Guns, Sporting and Match Rifles, and Revolvers (Cox, London, 1884) Page 439
* ↑ Maze, Robert J. Howdah to High Power. Tucson, Arizona: Excalibur Publications, 2002. ISBN 1-880677-17-2.
* ↑ Myatt, F, 19th century firearms (London 1989)
# Poblat ibèric de la Torre dels Encantats

La Torre dels Encantats és un poblat ibèric situat al municipi d'Arenys de Mar, just al límit amb el de Caldes d'Estrac. L'indret que ocupa és un turó anomenat Turó del Castellar i va ser habitat per la tribu ibera dels laietans.
La seva descoberta va tenir lloc el 1881 per l'historiador Joaquim Salarich i Verdaguer, qui al principi va creure que es tractava de les restes d'una ciutat romana, trobant en les seves excavacions cinc sitges prop de la Torre dels Encantats, una fortalesa datada del segle xiii.
Va ser des del 1930 quan a les següents excavacions realitzades sota la direcció de Josep Maria Pons i Guri, es van decantar per l'existència d'un poblat iber. Durant la guerra civil espanyola de 1936, part de les pedres que formaven el poblat van ser utilitzades per a la construcció de bateries costaneres.
A diferents campanyes arqueològiques des de 1950, efectuades a diversos sectors de la zona, es van trobar sitges, una de les quals amb tres metres de diàmetre, habitacions, una foneria de ferro, així com una gran quantitat de materials, que han permès datar el poblat del segle v aC a mitjan segle i aC. Les peces de terrissa es componen d'atuells fets a mà i al voltant de la tipologia de la cultura dels camps d'urnes. També s'han trobat més d'una quarantena de pondus o pesos de ceràmica de forma quadrangular per al seu ús en telers verticals i aconseguir la tensió dels fils del teixit, així com diverses fusaioles també d'argila.

## Referències

* ↑ «Torre dels Encantats». Poblesdecatalunya. [Consulta: 20 octubre 2010].
* ↑ Sancho i Planas (1999) p.35

## Bibliografia

* Sancho i Planas, Marta. Homes, fargues, ferro i foc: arqueologia i documentació per a l'estudi de la producció de ferro en època medieval. Barcelona: Marcombo, 1999. ISBN 84-267-1221-5.
* Bruguera Riera, Ramón; García, David; Ros, Alex. El poblat Ibèric de la Torre dels Encantats. Arenys de Mar: Museo de Arenys de Mar, 2004.
# Cardiff Metropolitan University FC

El Cardiff Metropolitan University Football Club és un club de futbol gal·lesos de la ciutat de Cardiff.

## Història

El club va ser fundat l'any 2000 per la fusió dels clubs UWIC i Inter Cardiff. Evolució del nom:

### Cardiff Metropolitan University FC

* 2000: UWIC Inter Cardiff FC, fusió entre Inter Cardiff i UWIC
* 2012: Cardiff Metropolitan University FC

### UWIC

* Cardiff College of Education FC
* 1979: South Glamorgan Institute FC
* 1990: Cardiff Institute of Higher Education FC
* 1996: UWIC (University of Wales Institute, Cardiff)

### Inter Cardiff

* 1984: AFC Cardiff a partir del Lake United FC
* 1990: Inter Cardiff FC fusionat amb Sully FC
* 1996: Inter CableTel AFC per patrocini
* 1999: Inter Cardiff FC

## Palmarès

* Welsh Football League Division One
** 1975-76, 2015-16
** 2013-14
* Welsh Football League Division Three
** 1995-96, 2012-13
* Copa gal·lesa de futbol:
** 1998-99
* Welsh Amateur Cup:
** 1968, 1969, 1976

## Referències

* ↑ 2650, Andy Houldsworth, Jon Harris (c) 2017 www.OmniwebAgency.com +44 1883 742. «Players - Welsh Premier League». Arxivat de l'original el 2017-10-10. [Consulta: 20 octubre 2017].
* ↑ «UWIC Inter Cardiff». Welsh Premier League. Arxivat de l'original el 2017-10-20. [Consulta: 9 abril 2017].
* 1 2 3 «Football Club History* Welsh Football League Division Two».

## Vegeu també

* Cardiff Metropolitan Ladies AFC

## Enllaços externs

* Web oficial
# Pontinia

Pontinia és un comune (municipi) de la província de Latina, a la regió italiana del Laci, situat a uns 70 km al sud-est de Roma i a uns 15 km al sud-est de Latina.
Pontinia limita amb els municipis de Latina, Priverno, Sabaudia, Sezze, Sonnino i Terracina.
A 1 de gener de 2019 tenia 14.945 habitants.

## Història

Pontinia es va establir el 1935, com a part del projecte del primer ministre Benito Mussolini, que va drenar els aiguamolls pontins i els va convertir en zona agrícola. El pla de la ciutat va ser dissenyat per l'enginyer Alfredo Pappalardo, empleat de l'Opera Nazionale Combattenti, l'agència que supervisà les obres d'enginyeria i l'assentament dels aiguamolls.

## Ciutats agermanades

* Utena, Lituània
* Vittoria, Itàlia
* Goro, Itàlia

## Referències

* ↑ ISTAT - Resident population on 1st January
* ↑ Duany, Andrés, Elizabeth Plater-Zyberk i Robert Alminana (2003). The New Civic Art. Rizzoli International Publications, Nova York.

## Enllaços externs

* web oficial Arxivat 2019-04-26 a Wayback Machine. (italià)
# Portador del Ventall a la dreta del Rei

El Portador del ventall a la dreta del rei (en egipci antic: Ṯ3.y-ḫw-ḥr-wnmj-nsu) és un càrrec honorífic destacat de l'antic Egipte.
Aquest títol es va començar a utilitzar des de principis de la dinastia XVIII com a Ḥbs-bht, però hi ha un altre cas (Ṯ3.y-ḫw) que va ser habitual des del regnat d'Hatxepsut.
El títol implica una relació personal o oficial molt estreta amb el rei. Durant els temps d'Amenhotep II i Tuthmosis IV el títol es va dur a terme pels funcionaris com el virrei de Cuix, el majordom del rei, i diversos tutors, com Sennedjem sota Tutankamon. Les escenes que representen als portadors del ventall els mostren portant un ventall d'una sola ploma.
Altre titular important inclou a Maiherpri, que va ser enterrat a la Vall dels Reis.

## Jeroglífics

| Ḥbs-bht | Escriptura a principis de la Dinastia XVIII |
| Tjai-chu-her-wenemi-nesu Ṯ3.y-ḫw-ḥr-wnmj-nsu | Títol complet a partir de la Dinastia XVIII |
| Tjai-chu Ṯ3.y-ḫw | Utilitzat també a partir del regnat d'Hatxepsut |

## Referències

* ↑ Wolfgang Helck Zur Verwaltung des Mittleren und Neuen Reichs. 1958. p. 281–284 (alemany)
* ↑ Lexikon der Ägyptologie. Bd. VI, S. 1162; H. Grapow: Wörterbuch der ägyptischen Sprache/ 5. (Wb 5, 348.4) und Wörterbuch der ägyptischen Sprache/ 1. (Wb 1, 322.6-7) ; Leonard H. Lesko, Barbara Switalski Lesko: A Dictionary of Late Egyptian. Band IV, Scribe Publications, Berkeley CAL 1989, ISBN 978-0-930548-11-7, S. 104 gemäß Thesaurus Linguae Aegyptiae. (alemany)
* ↑ Adolf Erman, Hermann Grapow: Wörterbuch der ägyptischen Sprache/ 1. (Wb 1, 467.6) und Wörterbuch der ägyptischen Sprache/ 3. (Wb 3, 65.16) beides Akademie-Verlag, Berlin 1971; gemäß Thesaurus Linguae Aegyptiae.
* ↑ dort in ASCI-Schreibweise = H. Grapow: Wörterbuch der ägyptischen Sprache/ 3. (Wb 3, 246.10); Wörterbuch der ägyptischen Sprache/ 5. (Wb 5, 348.4); L. H. Lesko, B. S. Lesko: A Dictionary of Late Egyptian. Band IV, S. 104. gemäß
* ↑ M. Hartwig in Offerings to the discerning eye: an Egyptological medley in honor of Jack A. Josephson, Brill 2010. Via Google Books p. 164 (anglès)

## Vegeu també

* Llista de càrrecs funcionarials de l'Antic Egipte
* Portabandera
# Krikor Mekhitarian

Krikor Mekhitarian (São Paulo, 15 de novembre de 1986) és un jugador d'escacs brasiler que té el títol de Gran Mestre des de 2010.
A la llista d'Elo de la FIDE de l'octubre de 2022, hi tenia un Elo de 2544 punts, cosa que en feia el jugador número 4 (en actiu) del Brasil, i el 53è millor jugador d'Amèrica. El seu màxim Elo va ser de 2589 punts, a la llista de juliol de 2015.

## Resultats destacats en competició

Fill de mare brasilera i pare libanès, ambdós d'origen armeni, el 2012 fou per primer cop campió del Brasil amb 8½ punts d'11 partides. El 2015 fou segon al Magistral Copa Mercosur amb 8 punts de 10, a un punt del campió Yuniesky Quezada Pérez. El gener de 2016 tornà a ser campió del Brasil amb 10 punts d'11 partides, només cedint dues taules contra el segon i cinquè classificat.

### Participació en olimpíades d'escacs

Mekhitarian ha participat, representant el Brasil, en tres Olimpíades d'escacs entre els anys 2010 i 2014, amb un resultat de (+7 =12 –5), per un 54,2% de la puntuació. El seu millor resultat el va fer a l'Olimpíada del 2014 en puntuar 6½ de 10 (+5 =3 -2), amb el 65,0% de la puntuació, amb una performance de 2543.

## Referències

* ↑ «Nota biogràfica de Krikor Mekhitarian» (en anglès). Chessgames.com. [Consulta: 22 gener 2016].
* ↑ «"Rànquing d'escaquistes per federació: Brasil"» (en anglès). lloc web de la FIDE. [Consulta: 12 octubre 2022].
* ↑ Posició al rànquing mundial i evolució Elo de Krikor Mekhitarian «benoni.de» (en alemany). [Consulta: 22 gener 2016].
* ↑ «Fighting spirit plays a crucial role in Armenian chess players' victories- Krikor Sevag Mekhitarian» (en anglès). [Consulta: 22 gener 2016].
* ↑ «79° Campeonato Brasileiro» (en anglès). [Consulta: 22 gener 2016].
* ↑ «XIX Magistral Internacional Copa Mercosur». [Consulta: 22 gener 2016].
* ↑ «82nd Brazilian Ch: Mekhitarian gold, Barbosa silver». [Consulta: 22 gener 2016]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* «Entrevista a Krikor Sevag Mekhitarian». chessdom.com. [Consulta: 21 gener 2016]. (anglès)
# Maureen George

Maureen George (Bulawayo, 1 de setembre de 1955) va ser una jugadora d'hoquei sobre herba zimbabuesa que va competir durant la dècada de 1970.
El 1980 va prendre part en els Jocs Olímpics de Moscou, on guanyà la medalla d'or en la competició d'hoquei sobre herba.

## Referències

* ↑ «Maureen George Olympic Results». sports-reference.com. Arxivat de l'original el 24 d'abril 2019. [Consulta: 15 juny 2019].
# György Tumpek

György Tumpek (Budapest, 27 de gener de 1929 - Szigethalom, 21 de desembre de 2022) fou un nedador hongarès, especialista en papallona, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on va guanyar la medalla de bronze, rere William Yorzyk i Takashi Ishimoto, en els 200 metres papallona del programa de natació.
En el seu palmarès també va destacar una medalla d'or i una de plata al Campionat d'Europa de natació de 1954 i 1958 També guanyà sis campionats nacionals dels 100 metres papallona, tres dels 200 metres papallona i tres dels 4x100 metres estils. Un cop retirat, exercí d'entrenador durant més de vint anys.

## Referències

* ↑ György Tumpek a Sports Reference (arxivat)
* ↑ «European Swimming Championships (Men)». [Consulta: 26 juliol 2020].
* ↑ Ferenc, Vasvári. «Magyar Olimpiai Bizottság - Kilencven éves a magyar delfinkirály» (en hongarès), 27-01-2019. [Consulta: 19 agost 2020].
* ↑ Károly, Jocha. «Tumpek György átlépte a kilencvenes határt!» (en hongarès), 29-01-2019. [Consulta: 19 agost 2020].